Owura Sam George a ɔyɛ mbrahyɛbaguanyi ma Ningo-Prampram mansin no dzi abooboo dɛ Ghana Black Stars edzi nkogu wɔ akan a wɔnye Uruguay sii wɔ ɔfa a otsia duesia mu wɔ Qatar wiadze bɔɔlbɔ akansi no mu.
Ber a akansi no kɔr ewiei ma Black Stars dzii nkogu no, dza Owura Sam Gorge bɛkyerɛwee wɔ abaɛfor ntentan do nye dɛ, ohu dɛ ɔnnyɛ mberantsɛ no hɔn mfom bi a, na mbom bɔɔlbɔfo no hia kookyi papa a ɔbɔhwɛ ma ndzɛmba akɔ yie dze ama Ghana Black Stars.
Bio, ɔserɛɛ GFA mpanyimfo dɛ , sɛ ɔba no dɛ wɔrepaw bɔɔlbɔfo no ma woekosi akan dze ama Black Star a, mpanyimfo no nngyaa dɛ wɔdze hɔn ano toto mu kyerɛ kookyi no dza ɔnyɛ no. Ɔsan so dze enyigye toaa do kaa dɛ, ɔyɛ no enyigye dɛ fie a yɛreba no nnyɛ hɛn nko na yɛreba na mbom yɛnye hɛn nuanom Uruguayfo reba.
Ɔtoaa do bio dɛ, ber a nkogu enya aba yi, aban mu mpanyimfo so a wɔwɔ hɔ no so bɛsan aba fie abɔtoa hɔn ndwuma do.
